Na temelju članka 289. stavak 1. Zakona o socijalnoj skrbi („Narodne novine broj 18/22, 46/22 i 119/22) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 8/20 i 2/21), Općinsko vijeće Općine Vladislavci na svojoj 20. sjednici održanoj 24. listopada 2022. godine donosi

**ODLUKU**

**o izmjenama Programa javnih potreba u socijalnoj skrbi na području Općine Vladislavci za 2022. godinu**

**Članak 1.**

Program javnih potreba u socijalnoj skrbi na području Općine Vladislavci za 2022. godinu („Službeni glasnik“ Općine Vladislavci broj: 16/21 i 6/22) mijenja se prema odredbama ove Odluke.

**Članak 2.**

Članak 2. Programa javnih potreba u socijalnoj skrbi na području Općine Vladislavci za 2022. godinu („Službeni glasnik“ Općine Vladislavci broj: 16/21 i 6/22) mijenja se i sada glasi

Programom javnih potreba u socijalnoj skrbi na području Općine Vladislavci za 2022. godinu financirat će se slijedeće aktivnosti:

|  |  |  |  |  |
| --- | --- | --- | --- | --- |
| **R.BR.** | **OPIS** | **IZNOS U KUNAMA** | **POVEĆANJE/**  **SMANJENJE** | **NOVI PLAN**  **U KUNAMA** |
|  | Naknada građanima i kućanstvima za troškove stanovanja | 10.000,00 | +5.000,00 | 15.000,00 |
|  | Jednokratne novčane pomoći | 25.000,00 | +3.000,00 | 28.000,00 |
|  | Jednokratne novčane pomoći umirovljenicima povodom blagdana Božića i Uskrsa | 93.600,00 | 0,00 | 93.600,00 |
|  | Troškovi ukopa osoba za osobe koje nisu korisnici nekog oblika pomoći koje mu je priznato rješenjem Centra za socijalnu skrb | 5.000,00 | 0,00 | 5.000,00 |
|  | Donacija toplog obroka (ručka) za nemoćne osobe | 10.000,00 | 0,00 | 10.000,00 |
|  | **UKUPNO** | **143.600,00** | **+8.000,00** | **151.600,00** |

**Članak 3.**

Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 550-01/21-01/12

URBROJ: 2158-41-01-22-6

Vladislavci, 24. listopada 2022.

**Predsjednik**

**Općinskog vijeća**

Krunoslav Morović